Diari Oficial de la Generalitat Valenciana


Sumari del DOGV 8107, del 17-08-2017 (2017/6740)

Informe ambiental i territorial estratègic en el procediment simplificat relatiu a la modificació puntual número 1 del Pla parcial Tossals. Expedient número 1039/2017.
-----------------------------------------------------------------------------------------------------------------------------------------------------------------------

### Dades del document

Número de DOGV
:   8107

Data del DOGV
:   17-08-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/6740


Data del document
:   20-07-2017

Organisme emissor
:   Ajuntament d'Ondara

Tipus de document
:   Anunci

Descriptors 

:   * Ondara
    * pla d'urbanisme
    * administració local

Informe ambiental i territorial estratègic en el procediment simplificat relatiu a la modificació puntual número 1 del Pla parcial Tossals. Expedient número 1039/2017. [2017/6740]  
De conformitat amb l'article 51.7 de la Llei 5/2014 de la Generalitat, d'ordenació del territori, urbanisme i paisatge, es publica l'informe ambiental i territorial estratègic de la modificació del planejament urbanístic dalt indicat, del tenor literal següent:  
«Vist el document inicial estratègic que es va formular per iniciativa municipal i redactat per l'arquitecte Francisco Forqués Moncho i que es va presentar a aquest òrgan ambiental territorial als efectes previstos en l'article 49.1.a de la LOTUP (inici de l'avaluació ambiental i territorial estratègica pel procediment simplificat).  
Atés que aquesta comissió, amb data 22 de maig de 2017, va acordar admetre a tràmit el corresponent document inicial estratègic i sotmetre tal document a la tramitació prevista en l'article 51.1 de la LOTUP, per un termini de 20 dies hàbils. Els documents corresponents es van posar a disposició pública per a ser consultats en la pàgina web de l'Ajuntament.  
Com a administracions públiques afectades pel procediment, també es va procedir específicament a sotmetre el document a consultes a la Conselleria d'Educació, Investigació, Cultura i Esports, així com al Servei Territorial de la Conselleria d'Urbanisme i Habitatge.  
  
També, s'ha emès informe per part de l'Oficina Tècnica Municipal (arquitecte municipal Francisco Puchol Pericás), en sentit favorable a la tramitació pel procediment simplificat i a l'emissió d'informe estimatori.  
D'altra part, al llarg de tot el període de consultes del present expedient, no s'ha formulat cap al·legació o informe ni de particulars ni de les administracions públiques consultades.  
Conclosa la tramitació anterior, ara és procedent que aquesta comissió emeta l'informe a què refereix l'article 51.2.b de la LOTUP, basant-se en aquestes consideracions:  
- Documentació presentada: document inicial estratègic, d'iniciativa municipal i redactat per l'arquitecte Francisco Forqués Moncho, al que es va adjuntar projecte tècnic complet de la modificació puntual número 1 del Pla parcial Tossals.  
- Objecte de la modificació: modificar l'ús de la parcel·la de sòl dotacional educatiu per sòl dotacional social, i canviar l'ús de la parcel·la de sòl dotacional cultural social per dotacional educatiu. La finalitat de la modificació consisteix a permetre que en la parcel·la a permutar l'ús a dotacional social es puga construir un centre de dia al municipi.  
  
- Consultes: en el període corresponent no s'ha formulat cap al·legació o informe ni de particulars ni de les administracions públiques consultades.  
- Valoració dels possibles efectes sobre el medi ambient de la proposta: conforme a allò estipulat en l'article 46.3 de la LOTUP, l'òrgan ambiental i territorial determinarà, tenint en compte els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les que es refereixen els articles 48.d i 51.1 de l LOTUP.  
Es considera que, des del punt de vista urbanístic, la modificació proposada no sembla que haja de tindre efecte significatiu sobre el medi ambient, ja que es tracta en definitiva d'una simple permuta d'usos entre parcel·les, els quals estaven ja previstos en el pla.  
En tot cas, s'afegeix la consideració de que totes les determinacions de la modificació puntual número 1 del Pla Parcial Tossals afecten l'ordenació detallada, sense alterar l'ordenació estructural; per tant l'Administració que té la competència per a aprovar definitivament la dita modificació també és l'Ajuntament.  
- Conclusió: atés l'article 51 de la LOTUP i el seu annex VIII, es considera que la modificació puntual número 1 del Pla parcial Tossals no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no té incidència en el model territorial vigent en el municipi; no suposa afecció sobre elements del patrimoni natural i cultural. Per tant, es pot concloure que la dita modificació puntual número 1 no presenta efectes significatius sobre el medi ambient i per tant se sotmet al procediment d'avaluació ambiental i territorial estratègic simplificat.  
  
D'acord amb tot allò exposat, aquesta comissió, prèvia deliberació i per unanimitat, acorda el següent:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 1 del Pla parcial Tossals; tot això per considerar que no té efectes significatius sobre el medi ambient, d'acord amb els criteris de l'annex VIII de la LOTUP, corresponent continuar la tramitació conforme a la seua normativa sectorial.  
  
Segon. Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels seus efectes que li son propis si, una vegada publicat en el Diari Oficial de la Generalitat Valenciana, no s'haguera produït l'aprovació de la dita modificació puntual en el termini de quatre anys des de la seua publicació. En tal cas, s'hauria de iniciar novament el procediment d'avaluació ambiental i territorial estratègica.  
Tercer. Ordenar la publicació de l'extracte d'aquest acord en el Diari Oficial de la Generalitat Valenciana i en la web municipal.»  
  
Ondara, 20 de juliol de 2017.- L'alcalde: José Ramiro Pastor.